b'\n_START_ARTICLE_\nKuala Kubu Bharu\n_START_SECTION_\nSejarah\n_START_PARAGRAPH_\nKuala Kubu Bharu yang pada mulanya dikenali sebagai Kuala Kubu diletakkan di dalam Pentadbiran Residen-Residen British yang pertama iaitu Presiden Frank Athelstane Swettenham, diikuti oleh J.P Rodger dan Edward Maxwell. Pada masa itu, Kuala Kubu menjadi pintu masuk ke Negeri Pahang. Oleh kerana banjir besar yang melanda, pihak British telah memindahkan pusat pentadbiran mereka ke Kuala Kubu Bharu pada 6 Mei 1931._NEWLINE_Pada tahun 1975, tertubuhnya Majlis Daerah Hulu Selangor yang dipertanggungjawabkan untuk mentadbir dan membuat perubahan di dalam kawasan jagaannya terutama Kuala Kubu Bharu. Banyak perubahan dan pengubahsuaian telah dilakukan dari semasa ke semasa untuk keselesaan dan kemudahan penduduk. Pekan Kuala Kubu Bharu yang dahulunya sunyi kini bertukar corak menjadi pekan yang ceria, bersih dan indah dengan landskap yang menyejukkan mata memandang. Pada tanggal 15 Januari 1994, Pejabat Pentadbiran Majlis Daerah Hulu Selangor yang dahulunya terletak di bekas Pasar Lama di dalam pekan Kuala Kubu Bharu juga telah bertukar ke kawasan yang lebih luas dan selesa. Pejabat tersebut yang bertempat di Jalan Bukit Kerajaan telah dirasmikan oleh Y.A.B Tan Sri Haji Muhammad Haji Muhd Taib, Menteri Besar Selangor pada ketika itu.\n_START_SECTION_\nLokasi\n_START_PARAGRAPH_\nKuala Kubu Bharu terletak di bahagian timur laut negeri Selangor iaitu kira-kira 21 kilometer dari Tanjung Malim, Perak dan 66 kilometer dari Kuala Lumpur melalui Jalan Kuala Lumpur-Rawang-Tanjung Malim . Bandar ini juga berhubungkan ke Bukit Fraser dan Kuala Lipis melalui Jalan Pahang . Dari Lebuhraya Utara-Selatan  AH 2 melalui susur keluar Tanjung Malim EXIT\xc2\xa0121.\n_START_SECTION_\nPengakutan awam\n_START_PARAGRAPH_\nPerhentian Bas Dan Teksi Kuala Kubu Bharu merupakan terminal utama bas dan teksi bersebelahan Pejabat Pendidikan Daerah (PPD) dan pejabat Telekom Malaysia (TM). Laluan bas di Kuala Kubu Bharu menghubungkan ke bandar-bandar tertentu iaitu Rasa, Bukit Sentosa dan Tanjung Malim. Stesen Kereta Api Kuala Kubu Bharu menggunakan perkhidmatan Kereta Api Komuter menghubungkan bandar-bandar utama sekitar Lembah Klang.'